Na przistanku tankowoł piwo ze tanksztele
Srogŏ dŏwka promili w ôrganiźmie 35-latka sprŏwiyła, iże brakło mu siyły na ucieczkã po raubie. Chop w nocy porwoł piwa ze tanksztele. Powiadōmiyni ô tym wykroczyniu mōndurowi trefiyli go na pobliskim przistanku banki. 35-latek dopołnioł prōmile porwanym piwym. Dalszõ tajla nocy przepyndziōł we izbie wytrzyźwiyń. Kej przidzie do siebie, ôdpowiy za swoje wykroczynia.
Zarŏz po 1.00 w nocy szandarzi dostali zgłoszynie ô porwaniu piwa na jednyj ze tankszteli w cyntrum Siymianowic. Pokŏzało sie, iże raubiyrz siedzi na pobliskim przistanku banki. Chop wyglōndoł na fest ôżartego, a krōm tego piōł piwo, co je dopiyro co porwoł. Badanie trzyźwości 35-latka wykŏzało, iże mioł ôn bez 2,6 prōmila alkoholu w ôrganiźmie. Siemianowiczōn trefiōł na izbã wytrzyźwiyń. Kej przidzie do siebie, ôdpowiy za swoje wykroczynia.
Zdrzōdło i foto: KMP Siymianowice
szl_Latn szl_Latn szl_Latn szl_Latn